stanford-oval/wikipedia huggingface dataset:
מבצע חתונה
לקריאה נוספת

אדוארד קוזניצוב "יומני כלא" (בעברית "אני אזרח ישראלי") - ספר אשר כתב ב-1973 מן הכלא הסובייטי בסתר והוברח למערב. הספר זכה בפרס "גוליבר" בצרפת ב-1974.
אדוארד קוזניצוב "ריצת מרתון במורדוביה" - 1980, הוצאת כתר
יוסף מנדלביץ, מבצע חתונה, הוצאת כתר, ירושלים, 1985.
הלל בוטמן, לנינגראד-ירושלים וחניה ארוכה ביניהן, הוצאת הקיבוץ המאוחד, 1981.
הלל בוטמן, עת לחשות ועת לדבר, הוצאת הקיבוץ המאוחד, 1984
נחמיה לבנון, הקוד: נתיב (חלק רביעי), עם עובד,1995
הערות שוליים

↑  הלל בוטמן, לנינגראד ירושלים וחניה ארוכה ביניהן, הקיבוץ המאוחד, עמ' 22
↑  הלל בוטמן, לנינגראד ירושלים וחניה ארוכה ביניהן, הקיבוץ המאוחד, עמ' 71
↑  נחמיה לבנון, הקוד:נתיב, עם עובד, עמ' 356
↑  לנינגראד-ירושלים וחניה ארוכה ביניהן, עמ' 120
↑  נחמיה לבנון, הקוד:נתיב, עם עובד, עמ' 347
↑  לנינגראד-ירושלים וחניה ארוכה ביניהן, עמ' 142
↑  בית המשפט בלנינגרד פסק דין מוות לדימשיץ וקוזניצוב, דבר, 25 בדצמבר 1970, המשך
↑  רצח משפטי בלנינגרד, על המשמר, 25 בדצמבר 1970
↑  הומתק עונש המוות לדימשיץ וקוזניצוב, דבר, 1 בינואר 1971, המשך
הפגנת מחאה בתל אביב נגד משפטי לנינגראד
יציאת יהודים מברית המועצות לפני ואחרי מבצע חתונה
מיקרוסופט 365

| --- | --- |


 מפתח:  מיקרוסופט
 מחזור חיים:  1 באוקטובר 2010 – הווה (14 שנים) 
 גרסה אחרונה:  2001 (2430.20288) (19 בפברואר 2020)
 מערכת הפעלה:  Microsoft Windows 
 סוג רישיון:  תוכנה כשירות, מינוי
 אתר אופיס 365
 
מיקרוסופט 365 (עד אפריל 2020, "אופיס 365") היא חבילה של שירותי ענן שמסופקת על ידי חברת מיקרוסופט באמצעות תשתיות Data centers של החברה ברחבי העולם. ב"מיקרוסופט 365" ישנן חבילות המיועדות לעסקים קטנים (לחברות של עד 25 עובדים) וחבילות לארגונים בינוניים וגדולים. "מיקרוסופט 365" הוכרז בסתיו 2010 תחת השם "אופיס 365" והושק לציבור ב-28 ביוני 2011.
חבילת השירותים של "מיקרוסופט 365" מקבצת בתוכה את שירותי הענן של מיקרוסופט: Exchange Online,‏ SharePoint Online,‏ Lync Online,‏ Office Professional Plus ו-Office Web Apps. ‏אופיס 365 נותן גישה מכל מקום לדואר אלקטרוני, מסמכים, אנשי קשר ולוחות שנה.
מוצרים

Exchange Online - תיבת דואר אלקטרוני בגודל של 50 ג'יגה בייט, לוח שנה ואנשי קשר. הדואר האלקטרוני מופעל על גבי השרתים של מיקרוסופט, כשהוא מוגן על ידי מסנני אנטי-וירוס ודואר זבל ותמיכה טלפונית.
SharePoint Online שומר על סנכרון בין הצוותים ומספק מקום מרכזי לשיתוף מסמכים ומידע עם עמיתים ולקוחות. מיועד לעבודה עם יישומי Office המוכרים, מאפשר לשמור מסמכים ישירות ב-SharePoint ולעבוד על הצעות ועל פרויקטים בזמן אמת, תוך אספקת גישה מקוונת למסמכים ולמידע.
Lync Online הוא שירות תקשורת מאוחדת בענן, אשר מחבר בין אנשים בשלל דרכים חדשות ומכל מקום, באמצעות שימוש בנוכחות, העברת מסרים מיידיים, שיחות שמע/וידאו ופגישות מקוונות הכוללות ועידות שמע, וידאו ואינטרנט, שירות זה הוחלף בשנת 2017 על ידי תוכנת Microsoft Teams.
Office Professional Plus היא גרסה של Microsoft Office המסופקת כשירות ונתמכת על ידי שירותי אופיס 365 המחוברים לענן. החבילה נרכשת כמינוי חודשי לפי מספר המשתמשים.
Office Web Apps הם מוצרים מקוונים, אשר נלווים ל-Microsoft Word, Microsoft Excel, Microsoft PowerPoint ו-Microsoft OneNote ומספקים דרך להצגה ועריכה של מסמכים ישירות מתוך דפדפן האינטרנט.
תוכניות

שירות "אופיס 365" זמין במספר תוכניות בעלות תמחור שונה. אלו התוכניות העיקריות:
אופיס 365 לעסקים קטנים – התוכנית מיועדת לצוות עובדים של עד 25 ומספקת שירותים בסיסיים של דואר אלקטרוני, לוח שנה ואתרי אינטרנט, ללא צוות IT ייעודי ועם תמיכת קהילות מקוונות ללא תשלום. בתוכנית זו החוזה הוא חודשי.
אופיס 365 לארגונים בינוניים וגדולים – התוכנית מיועדת לארגונים מכל הגדלים ומספקת יכולות של הגדרה ובקרת IT, Office Professional Plus, Active Directory או יכולות של אחסון בארכיון, תמיכה של 24/7 עבור מנהלי ה-IT. בתוכנית זו ישנה אפשרות בחירה בין חוזים חודשיים או שנתיים.
אופיס 365 למגזר החינוך – מותאם לבתי ספר ומיועד להחליף את שירות Live@edu.
הערות שוליים

↑  Release notes for Monthly Channel releases in 2020, מתוך אתר docs.microsoft.com
↑  אסף גולן, אופיס מקומי: מיקרוסופט מקימה מרכז נתונים בישראל, באתר ישראל היום, 22 בינואר 2020
| מיקרוסופט אופיס |
| --- | --- | --- |
| מוצרים | Word • Excel • PowerPoint • Outlook • FrontPage • Access • Publisher • OneNote • Skype for Business • Project • Visio |  |
| גרסאות | אופיס 2003 • אופיס 2007 • אופיס 2010 • אופיס 2013 • אופיס 2016 • אופיס 2019 • מיקרוסופט 365 (עד 2020, "אופיס 365") |  |
| מיקרוסופט |
| --- | --- | --- |
| שירותי אונליין | Live (msn) ‏• Outlook.com ‏• בינג • OneDrive ‏• Microsoft Azure •‏ Office Online ‏• מיקרוסופט 365 • ‏Groove |  |
| חומרה | Surface ‏• Xbox Series X/S ‏• Xbox One ‏• Xbox 360 ‏• Xbox ‏• Kinect ‏• זון |  |
| מערכות הפעלה | Microsoft Windows •‏ Windows Phone ‏• Windows Server ‏• Windows CE ‏• Windows Mobile |  |
| פלטפורמות וסביבות פיתוח | ויז'ואל סטודיו‏ • Visual Studio Code •‏ Microsoft Silverlight |  |
| תוכנות מחשב | מיקרוסופט טיסה • אינטרנט אקספלורר • מיקרוסופט אדג' • סקייפ • Microsoft Mathematics ‏• Microsoft Security Essentials •‏ Microsoft Office ‏• Windows Defender ‏• SQL CE ‏• Microsoft Teams |  |
| תוכנות שרת | Microsoft SQL Server‏ • SharePoint‏ • Internet Information Services • שרת Exchange‏ • Microsoft Biztalk Server‏ • Active Directory |  |
| אנשי מפתח | ביל גייטס • פול אלן • סטיב באלמר • סאטיה נאדלה |  |
| טכנולוגיות | ‎.NET •‏ DirectX •‏ ‎.NET Core |  |

| --- | --- |
בקרת זהויות :  NKC: ph708819
מברק ריגנר

מברק ריגנר
מברק ריגנר הוא כינויו של מברק שבו הביא גרהארט ריגנר, נציג הקונגרס היהודי העולמי בשווייץ בעת מלחמת העולם השנייה, לידיעת העולם את הידיעה שמסר לו התעשיין הגרמני אדוארד שולטה, בדבר הפעלת הפתרון הסופי - תוכנית ההשמדה הטוטאלית של היהודים באירופה על ידי גרמניה הנאצית.
המברק

בימי מלחמת העולם השנייה פעל בפולין תעשיין גרמני אנטי-נאצי ושמו אדוארד שולטה כמנהל חברת מכרות גרמנית. אזור פעולתו היה בשלזיה, בקרבת מקום למחנה ההשמדה אושוויץ. במסגרת תפקידו נסע לעיתים קרובות לשווייץ, ובהיותו שם מסר מידע לשירותי המודיעין של בעלות הברית. ב-29 ביולי 1942 עלה שולטה על רכבת מפולין לשווייץ, בנסיעה שמטרתה הייתה לחשוף בפני הארגונים היהודיים בשווייץ, ודרכם בפני בעלות הברית, את דבר ביצועו של "הפתרון הסופי" להשמדתם של כל יהודי אירופה באמצעות הגז ציקלון בה. בהגיעו לשווייץ נפגש שולטה בציריך עם איש עסקים יהודי בשם איזידור קופלמן, עמו היו לו קשרי עסקים, וגילה לו את הסוד הנורא. קופלמן העביר את המידע ליהודי בשם בנימין סגלוביץ', שניהל את לשכת המידע של הקהילות היהודיות בשווייץ. סגלוביץ' העביר את המידע לגרהארט ריגנר, נציג הקונגרס היהודי העולמי בשווייץ.
ריגנר עמד על חשיבות הידיעה ועל חומרתה, וראה לנכון להעבירה לידי ממשלות בעלות הברית ומנהיגי יהדות העולם. ריגנר התקשר להווארד אלטיג, סגן הקונסול האמריקאי בז'נבה, מסר לו את המידע וביקש שיעבירו למשרד החוץ האמריקאי, ולידיעת הרב סטיבן וייז, ממנהיגי יהדות ארצות הברית. אלטינג העביר את המידע במברק למשרד החוץ, וציין כי ריגנר הוא מקור מהימן.
ריגנר העביר ב-29 באוגוסט 1942 מברק זהה, באמצעות הקונסוליה הבריטית, גם לידיעת חבר הפרלמנט הבריטי היהודי סידני סילברמן. משרד החוץ האמריקאי לא העביר את תוכן המברק לרב וייז והרב וייז קיבל את תוכנו מידי סידני סילברמן.
המברק, שבספרי ההיסטוריה זכה לכינוי "מברק ריגנר", נחשב לידיעה שאישרה בעיני בעלות הברית ויהדות העולם את דבר ההשמדה הטוטאלית של יהודי אירופה בידי הנאצים.
להלן תוכנו של המברק:
נתקבל דיווח מעורר חרדה שבמטה הפיהרר נדונה ונשקלת תוכנית לחסל את כל היהודים שבמדינות הכבושות בידי גרמניה או הנתונות לשליטתה, שלושה וחצי - ארבעה מיליונים. הם יחוסלו במכה אחת, אחרי שיגורשו וירוכזו במזרח, וזאת כדי לפתור אחת ולתמיד את בעיית היהודים באירופה. התוכנית המדווחת מתוכננת לסתיו, נמסר ששיטות הפעולה המתוכננות כוללות שימוש בחומצה פרוסית.
אנו מעבירים את המידע עם כל ההסתייגות הדרושה; היות שאין אפשרות לאשר את מידת דיוקו. 
נטען שלמודיע יש קשרים הדוקים עם הרשויות הגרמניות הגבוהות ביותר, ובדרך כלל דיווחיו מהימנים
תגובת היישוב > אי אמון

עם תחילת תהליך ההשמדה הטוטלית ב-1941 החלו להגיע לארץ ישראל ידיעות מקוטעות על רצח היהודים בשטחי ברית המועצות שנכבשו על ידי הנאצים. במהלך 1942 התגבר זרם הידיעות. בתחילה התגובות בארץ היו של אי אמון, והידיעות שפורסמו בעיתונות העברית סוייגו בהערות על כך שאין להן אישור.
כאשר קיבל ריגנר את המידע מפיו של שולטה ושלח את מברקו לבעלות הברית, הוא העביר את תוכן המסר של שולטה לידיעת נציגי הסוכנות היהודית בז'נבה, חיים פוזנר וריכרד ליכטהיים, ששהו בשווייץ הנייטרלית כדי לקיים ממנה קשרים עם היהודים בגרמניה ובשטחי הכיבוש. הם הביאו את המידע לידיעת חיים ברלס, מנהל מחלקת העלייה של הסוכנות היהודית, שהעבירהּ לידיעת הנהלת הסוכנות בירושלים. הידיעה הגיעה לסוכנות בשיאה של התקופה שכונתה לימים מאתיים ימי חרדה, כאשר כוחות קורפוס אפריקה של הגנרל ארוין רומל התקדמו לכיוון תעלת סואץ וביישוב היה חשש כבד לכיבוש הארץ על ידי הנאצים. הנהלת הסוכנות שקלה והחליטה לא לפרסם את המידע באותם חודשי חרדה, כדי שלא לעורר פאניקה, ומשום הקושי להאמין במידע המחריד.
על הלך הרוחות ביישוב, שאנשיו סירבו להאמין בידיעה כה מחרידות העיד יעקב קורץ בספר עדות שראה אור עוד במהלך השואה:
לא האמינו לי; אמרו כי מפריז אני; שאלו שאלות וחקרו חקירות, כאילו הייתי פושע, הרוצה לרמות אנשים לשם כונות מסוימות או מוציא דיבה, הבודה את הדברים מלבו להרע למישהו. שאלוני: מהיכן אתה יודע, מה אירע בשאר מקומות, בזמן שהיית כלוא בתוך הגטו שלך? מנין אתה יודע. מה נעשה ליהודים שהועברו, והרי לא היית שם?
בספרה "הנהגה במילכוד - היישוב היהודי נוכח השואה" כתבה על כך פרופ' דינה פורת:
השואה חרגה מן הנסיון האנושי והקיבוצי, ואפילו בעברו של עם למוד סבל כעם היהודי הייתה אירוע ללא תקדים, שקשה להאמין בהתרחשותו. גם היהודים באירופה הכבושה התקשו וסירבו להאמין: אנשים שהצליחו לזחול מקברי האחים ולחזור אל שרידי קהילתם - נתקלו באי אמון גמור.
בספרו "המליון השביעי - הישראלים והשואה" מתאר תום שגב גם הלך רוח של השלמה ביישוב עם הידיעות המחרידות:
הידיעות על רצח היהודים לא באו במפתיע. הן נתפסו כתופעת לוואי של המלחמה ותאמו הערכה מפוכחת מאד של מטרות האידאולוגיה הנאצית. הנטייה להאמין באפשרות הגרועה ביותר מעוגנת במעמקי המסורת היהודית; באורח פרדוקסלי היא משמשת יסוד גם לאופטימיות שורשית מאד. וזו גם נשענת על היסטוריה ארוכה של רדיפות, גירוש והרג, עד חיסולן של קהילות יהודים שלמות, ועל אלפי שנים של הישרדות ותקומה. הידיעות שהגיעו מארצות הכיבוש נשמעו אפוא כחזרה על רדיפות היהודים בעבר ולא חרגו ממה שהיה אצור בזיכרון הקולקטיבי של העם היהודי. הן אימתו את הציפיות מגרמניה הנאצית, תאמו את יסודות האידאולוגיה הציונית, והן נגולו בהדרגה, במהלך שנים: אנשים למדו לחיות איתן משנה לשנה, שלבים שלבים, כל שלב הכינם לבא אחריו
ראו גם

דו"ח ורבה-וצלר
לקריאה נוספת

זאב לקויר, הסוד הנורא, הוצאת שוקן, 1981.
זאב לקויר וריצ´רד ברייטמן,  הפרת השתיקה, הוצאת שוקן 1988.
מרטין גילברט, אושוויץ ובעלות הברית, הוצאת עם עובד 1981 בעמ' 54 - 55.
טוביה פרילינג חץ בערפל: דוד בן-גוריון, הנהגת היישוב וניסיונות הצלה בשואה, הוצאת המרכז למורשת בן-גוריון, 1998 בעמוד 84.
תום שגב המיליון השביעי: הישראלים והשואה, הוצאת כתר 1992 - עמוד 410.
דינה פורת הנהגה במילכוד - היישוב נוכח השואה, הוצאת עם עובד.1986.
האנציקלופדיה של השואה, הוצאת יד ושם 1990, כרך ה' עמ' 1159.
רעיה כהן בין 'שם' ל'כאן': סיפורם של עדים לחורבן, שווייץ, 1942-1939, הוצאת עם עובד, 1999.
הערות שוליים

↑  הנוסח המקורי באנגלית של הצהרת בעלות הברית באתר הפרלמנט הבריטי.
↑  הנצים החלו בהשמדת-בזק של היהודים. הוקמה ועדת השמדה. - רוצחים בהמון, דבר, 23 בנובמבר 1942
↑  היישוב יזעיק בשלשת ימי התגובה את העולם הגדול, דבר, 29 בנובמבר 1942
↑  "מכל העמים" - הטקסט המלא באתר בית המדרש הווירטואלי.
מהדיס, קיסר אקסום

מהדיס (מבוטא בידי היסטוריונים כמאהאדאייס) היה קיסר אקסום בשנת 360 לערך והוא ידוע בזכות המטבעות שטבע בתקופת מלכותו.
מהדיס בניגוד לקודמיו הישתמש רק בשפת הגעז במטבעות שהוא טבע. מונרו-האי מציין על הכיתוב "בצלב זה תכבוש" (געז בתעתיק לטיני: "bzmsql tmw"), (אנגלית: by this cross you will conquer) שהיה טבוע על מטבעות הברונזה שלו, מה שהיה בעצם תרגום לא מדויק של "בסימן זה תכבוש" (In hoc signo vinces) של קונסטנטינוס הגדול.
הערות שוליים

↑  סטוארט מאנרו-האי, אקסום: ציוויליזציה אפריקנית לקראת סוף העת העתיקה, עמוד 81.
| 0 | 1 | 2 |
| --- | --- | --- |
| הקודם: אזנה | קיסר אקסום | הבא: אוזאבס |
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
מיקרונזיה (אזור)

ערך זה עוסק באזור איים באוקיינוס השקט. אם התכוונתם למדינה בשם זה, ראו .
מיקומה של מיקרונזיה.
מיקרונזיה (מיוונית: μικρος - "קטן" וνησος - איים דהיינו, איים קטנים) - שם אזור באוקיינוס השקט הנמצא מזרחית לפיליפינים, צפון מזרחית לאינדונזיה, צפונית לפפואה ניו גיני ומלנזיה וצפון מערבית לפולינזיה. באזור מיקרונזיה כ-2,000 איים והוא משתרע על שטח של 7,000,000 קמ"ר.
גאוגרפיה והיסטוריה

אזור זה של אוקיאניה כולל מאות איים קטנים.
השם "מיקרונזיה" הוצע לראשונה בשנת 1831 על ידי ז'ול דומון ד'אורוויל על מנת לאפיין אזור זה. קודם לכן נחשבו האיים חלק מ"פולינזיה".
מבחינה פוליטית, מחולקת לשמונה טריטוריות:
מיקרונזיה
איי מרשל
פלאו
איי מריאנה הצפוניים
נאורו
קיריבטי
גואם
האי וייק
זמן קצר לאחר גילוי האיים על ידי מגלי ארצות אירופיים הפכו מרבית האיים למושבות. גואם, איי מריאנה ואיי קרוליין (לימים מיקרונזיה ופלאו) הפכו מושבה ספרדית.
בסוף המאה ה-19 חולקו האיים בין ארצות הברית (אשר כבשה את גואם במסגרת מלחמת ארצות הברית–ספרד של 1898, ותפסה את האי וייק), גרמניה שהשתלטה על נאורו, ורכשה את איי מרשל ואיי מריאנה הצפוניים מספרד, והאימפריה הבריטית אשר שלטה באיי גילברט (לימים קיריבטי).
במהלך מלחמת העולם הראשונה נלקחו האיים שהיו בשליטת האימפריה הגרמנית ממנה, ועברו למנדט חבר הלאומים. נאורו הפכה למנדט של אוסטרליה, ושאר הטריטוריות למנדט יפני.
עם תום מלחמת העולם השנייה עברו האיים להיות נאמנות של ארצות הברית מטעם ארגון האומות המאוחדות.
למעט גואם והאי וייק שהן טריטוריות של ארצות הברית, ואיי מריאנה הצפוניים הנחשבים מושבה (Commonwealth) של ארצות הברית, יתרת איי מיקרונזיה הם כיום מדינות עצמאיות.
שפות

השפות המקומיות של התושבים המיקרונזים (שקדמו להתיישבות האירופאית) שייכות למשפחת השפות האוסטרונזיות, וכמעט כולן שייכות לתת משפחת השפות האוקיאניות של משפחת שפות זו.
כלכלה

כלכלת מיקרונזיה בסיסית. היא אחת המדינות העניות בעולם במונחי תוצר לנפש. כלכלתה מבוססת על חקלאות יבשתית וימית, ועל תיירות.
על פי נתוני 2022, סך כל הייצוא שלה עומד על כ-183 מיליון דולר, 98% מהם קשורים לדייג, בעיקר לתאילנד (כ-80%). מיקרונזיה מייבאת סחורות בגובה של כ-146 מיליון דולר בעיקר מארצות הברית, סין ודרום קוריאה.
מלך האריות (מחזמר)

| --- | --- |

כרזת המחזמר
 מילות השירים:  טים רייס 
 מבוסס על:  סרט הקולנוע "מלך האריות"
 ליברטיסט:  טים רייס רוג'ר אלרס איריין מצ'י
 מוזיקה:  אלטון ג'ון והנס צימר
 מקום ההתרחשות:  אפריקה
 מדינה:  ארצות הברית ארצות הברית   בריטניה בריטניה   גרמניה גרמניה   יפן יפן   הולנד הולנד   ספרד ספרד   הפיליפינים הפיליפינים   סינגפור סינגפור   קוריאה הדרומית קוריאה הדרומית   טאיוואן טאיוואן   דרום אפריקה דרום אפריקה
 סוגה:  מחזמר
 הצגת בכורה:  1997
 מספר מערכות:  2
 שפה:  אנגלית
 פרסים:  זוכה פרס טוני למחזמר הטוב ביותר לשנת 1998
 https://www.lionking.com
 
מלך האריות הוא מחזמר המבוסס על סרט האנימציה של חברת וולט דיסני משנת 1994 באותו השם, עם מוזיקה מאת אלטון ג'ון למילים של טים רייס, יחד עם מוזיקה שהולחנה על ידי הנס צימר וליבו מ., כמנצח מקהלת ליווי קולות. במחזמר, אותו ביימה ג'ולי טיימור, משחקים שחקנים המחופשים לבעלי חיים שונים, וכן שחקנים המפעילים בובות ענקיות וחלולות. המופע הופק על ידי Disney Theatrical.
המחזמר הוצג לראשונה ב-8 ביולי 1997, במיניאפוליס, מינסוטה, בתיאטרון Orpheum, וכבר שם הפך להצלחה מיידית, עוד בטרם החל בהופעות טרום-בכורה בברודוויי, ניו יורק, בתיאטרון New Amsterdam, ב-15 באוקטובר 1997, כאשר ערב הבכורה הרשמי בברודוויי היה ב-13 בנובמבר 1997. ב-13 ביוני 2006 ההפקה עברה לתיאטרון Minskoff, על מנת לפנות מקום לגרסה הבימתית של "מרי פופינס". באולם זה המחזמר עדיין מוצג, עם למעלה מ-6,700 הופעות. מופע זה מחזיק במקום השלישי במספר ההופעות הרבות ביותר בהיסטוריה של ברודוויי בכל הזמנים (אחרי "פנטום האופרה" ו-"שיקגו"). ב־2014, המחזמר גרף יותר מ־6 מיליארד דולר והיה לרווחי ביותר בתולדות Box Office הן להפקות במה הן לסרטים, תוך ששבר את השיא הקודם שהחזיק המחזמר "פנטום האופרה". גם נכון לדצמבר 2017 הוא המחזמר הרווחי בכל הזמנים, שגרף קצת פחות מ־8.1 מיליארד דולר. נכון למרץ 2020 הוא המחזמר הרווחי ביותר בתולדות ברודוויי.
המחזמר הוצג לראשונה בוסט אנד, לונדון ב-19 באוקטובר 1997, ב-Lyceum Theatre, שם הוא ממשיך להיות מוצג גם כיום. צוות השחקנים של ההפקה הלונדונית הוזמנו להופיע במופע ה"רויאל וראייטי" שהתקיים ב-London Palladium ב-11 בדצמבר 2008, בנוכחות בכירי משפחת המלוכה הבריטית.
| תפקיד | סרט הקולנוע משנת 1994 | הפקת ברודוויי המקורית 1997 | הפקת וסט אנד המקורית 1999 |
| --- | --- | --- | --- |
| סימבה | מתיו ברודריק / ג'וזף ויליאמס | ג'ייסון רייז | רוג'ר רייט |
| סקאר | ג'רמי איירונס | ג'ון ויקרי | רוב אדוארדס |
| מופסה | ג'יימס ארל ג'ונס | סמואל א' רייט | קורנל ג'ון |
| נלה | מוירה קלי / סאלי דוורסקי | הת'ר הדלי | פולט אייבורי |
| רפיקי | רוברט גיום | צידי לה לוקה | ג'וזט בושל-מינגו |
| טימון | נייתן ליין | מקס קסלה | סיימון גרגור |
| פומבה | ארני סבלה | טום אלן רובינס | מרטין אליס |
| זאזו | רואן אטקינסון | ג'ף הויל | גרגורי קאדג'ן |
| שנזי | וופי גולדברג | טרייסי צ'פמן ניקול | סטפני צ'ארלס |
| בנזאי | צ'יץ' מרין | סטנלי ויין מאתיס | פול ג' מדפורד |
| אד | ג'ים קאמינז | קווין קהון | כריסטופר הולט |
| סאראבי | מאדג' סינקלייר | ג'ינה רידלאב | דון מייקל |
| סימבה הצעיר | ג'ונתן טיילור תומאס / ג'ייסון וויבר | סקוט אירבי-ריינר | לוק יאנגבלאד |
| נלה הצעירה | ניקיטה קלמה | קג'ואנה שופורד | דומיניק מור |
הערות שוליים

↑  "Long Runs on Broadway", Playbill, January 19, 2014
↑  מהם המופעים הוותיקים ביותר בברודוויי?, באתר broadway.org, בדיקה אחרונה ב־28 ביוני 2021
↑    David Gritten, ‏How The Lion King became the most successful stage show of all time, The Telegraph, 17 October 2014
↑  לי סימור, ב־20 השנים האחרונות, "מלך האריות" מברודוויי הרוויח יותר כסף עבור "דיסני" מאשר "מלחמת הכוכבים", באתר פורבס, ‏18 בדצמבר 2017, בדיקה אחרונה ב־28 ביוני 2021
↑  תום גייר, ‏17 מחזות זמר הרווחיים ביותר בברודוויי בכל הזמנים, החל מ"המילטון" ועד ל"מלך האריות", ‏15 באוקטובר 2020,  בדיקה אחרונה ב־27 ביוני 2021
↑  סטיבן תומאס, מחזות הזמר הרווחיים בתולדות ברודוויי, באתר topviewnyc.com, בדיקה אחרונה ב־28 ביוני 2021
↑  "An all-star line up unveiled for the 80th anniversary show on BBC ONE" (PDF). Entertainment Artistes' Benevolent Fund. אורכב מ-המקור (PDF) ב-2008-12-03. נבדק ב-2008-11-17.
| מלך האריות |
| --- | --- | --- |
| סרטים | מלך האריות (1994) • מסביב לעולם עם טימון ופומבה (1997) • מלך האריות 2: מלכות סימבה (1998) • מלך האריות 3: האקונה מאטאטה (2004)  • משמר האריות - השאגה חוזרת (2015) • מלך האריות (2019) • מופאסה: מלך האריות (2024) |  |
| סדרות | טימון ופומבה (1999 - 1995) • משמר האריות (2019 - 2015) |  |
| דמויות | סימבה • נלה • מופסה • טימון ופומבה • סקאר • דמויות נוספות |  |
| שירים | "Circle of Life"‏ • "I Just Can't Wait to Be King"‏ • "Be Prepared" • "האקונה מטטה" • "Can You Feel the Love Tonight" ‏• "He Lives in You" ‏• "Spirit" |  |
| פסקולים | מלך האריות • The Lion King |  |
| שונות | מלך האריות (1997) • האקונה מטטה • The Lion Sleeps Tonight • מלך האריות (משחק וידאו) |  |
| פרס טוני למחזמר הטוב ביותר |
| --- | --- | --- |
| 1975−1949 | נשקי אותי, קייט (1949) • דרום פסיפיק (1950) • ברנשים וחתיכות (1951) • המלך ואני (1952) • קיסמט (1954) • גבירתי הנאווה (1957) • איש המוזיקה (1958) • צלילי המוסיקה/פיורלו! (1960) • ביי ביי בירדי (1961) • איך להצליח בעסקים מבלי להתאמץ (1962) • דבר מצחיק קרה לי בדרך לפורום (1963) • הלו, דולי! (1964) • כנר על הגג (1965) • איש למנשה (1966) • קברט (1967) • 1776 (1969) • קומפני (1971) • הקוסם (1975) |  |
| 2000−1976 | שורת המקהלה (1976) • אנני (1977) • סוויני טוד: הספר השטן מרחוב פליט (1979) • אוויטה (1980) • רחוב 42 (1981) • ‏Nine‏ (1982) • קאטס (1983) • כלוב העליזים (1984) • עלובי החיים (1987) • פנטום האופרה (1988) • שדרות סאנסט (1995) • רנט (1996) • מלך האריות (1998) |  |
| 2001 ואילך | המפיקים (2001) • היירספריי (2003) • אבניו קיו (2004) • ספאמלוט (2005) • ג'רזי בויז (2006) • אביב מתעורר (2007) • בילי אליוט - המחזמר (2009) • ממפיס (2010) • ספר המורמונים (2011) • קינקי בוטס (2013) • מדריך הג'נטלמן לאהבה ורצח (2014) • המילטון (2016) • אוון הנסן היקר (2017) • ביקור התזמורת (2018) • האדסטאון (2019) • מולן רוז' (2021) • לופ מוזר (2022) • קימברלי אקימבו (2023) ‏•‏‏ נערי הכרך (2024) |  |
| --- | --- |
בקרת זהויות :  GND: 4569922-7  MusicBrainz work: 588e3f18-5b02-43f7-b865-e587e4d63511  VIAF: 201885401   WorldCat (עם VIAF): 201885401
מולד הלבנה

.
תמונה של לבנה בהתחדשותה, בתמונה הירח כבר ביומו השני.
הדמיה של הירח בהתחדשותו (לצופה מחלקו הצפוני של כדור הארץ)
מולד הלבנה הוא אחד ממופעי הירח המתרחש אחת לחודש ירחי, והוא בעל חשיבות מרובה בקביעת מועדי השנה בתרבויות ודתות הנסמכות על לוח שנה ירחי. דוגמאות לכך הן הלוח העברי והלוח המוסלמי. המושג מולד הלבנה מתייחס למספר זמנים שונים והם:
המולד האסטרונומי המתרחש בנקודת הזמן שבה הירח, בהקיפו את כדור הארץ, נמצא בנקודה הקרובה ביותר לשמש. מולד אסטרונומי איננו ניתן לצפייה בעין אנושית באופן ישיר מכדור הארץ, מכיוון שאז כל צידו הקרוב של הירח (זה שמופנה תמיד כלפי כדור הארץ) חשוך.
המולד הנראה המשמעות המקורית של מולד הירח מתייחסת לפעם הראשונה שבה ניתן להבחין בשולי האזור המואר של הירח לאחר המולד האסטרונומי. שולי האזור המואר נראים כקשת של אור שניתנת לצפייה באופק מערב זמן קצר לאחר שקיעת השמש ובטרם שקע הירח. המולד הנראה או ראייה ראשונה בארץ ישראל, בתקופה שלפני אימוץ הלוח הקבוע, שימשה לקביעת היום הראשון בחודש העברי.
מולד הלוח או מולד ממוצע הוא קירוב סטטיסטי של המולד האסטרונומי המבוסס על אורך קבוע של החודש העברי. המולד הממוצע משמש את החישובים של הלוח העברי הקבוע, ולא המולד האסטרונומי.
בלוח השנה העברי הנוכחי נקבע מועד ראש השנה על פי המולד הממוצע. יום א' של ראש השנה ייקבע ביום שבו חל המולד הממוצע של חודש תשרי, אלא אם כן ישנה סיבה לדחותו. קביעה זו, בשילוב עם כללי עיבור השנה, גוזרים את מועדי שאר החגים והמועדים באותה השנה, וכן את מספר הימים בשנה.
המולד האסטרונומי (מולד אמיתי)

הירח, או בשמו האחר – הלבנה, מקיף את כדור הארץ, ובו בזמן כדור הארץ והירח מקיפים את השמש. מולד הירח האסטרונומי הוא הרגע שבו הירח נמצא בין כדור הארץ לשמש על אותו קו אורך של מישור המילקה. חודש ירחי הוא פרק הזמן בין מולד למולד והוא אורך בממוצע כ-29.530588 ימים, אך הוא איננו קבוע. ההפרש באורכם של חודשים ירחיים מגיע עד כ-14 שעות: 29 יום וכ-20 שעות למשך החודש המקסימלי, ו-29 יום ו-6.5 שעות למשך החודש המינימלי.
זהו הנקרא מחזור סינודי בשונה, ממחזור סידרי שהוא משך הסיבוב של הירח סביב כדור הארץ שאורך כ-27.32 ימים בקירוב. אך כיוון שבזמן זה כדור הארץ נע במסלולו סביב השמש נדרשים עוד כשני ימים לירח כדי להשלים את ההקפה ביחס לכדור הארץ.
כדור הארץ מקיף את השמש. הקפה אחת של כדור הארץ סביב השמש נקראת שנה טרופית. אורכה של השנה הטרופית הוא קבוע למדי – 365.242189 ימים בממוצע, טווח ההפרש בין השנים אינו עולה על דקות בודדות.
מראהו של הירח, לצופה הניצב על פני כדור הארץ, מושפע מהמיקום היחסי של שלושה גופים אסטרונומיים אלו – השמש, הירח וכדור הארץ. כאשר הירח נמצא בין כדור הארץ לבין השמש, מרבית השטח של פני הירח הנצפים מכדור הארץ חשוכים, והירח איננו נראה כלל. לעומת זאת, כאשר הירח והשמש נמצאים בכיוונים מנוגדים ביחס לצופה על פני כדור הארץ, מופנה כל חלקו המואר של הירח כלפי כדור הארץ, והירח נראה כעיגול.
בשל התנועה המעגלית של הירח סביב כדור הארץ, מראהו של הירח משתנה באופן מחזורי – במשך כ-15 יום הוא הולך ומתמלא, מחרמש דק לעיגול שלם, ובמשך כ-15 יום הוא הולך מתרוקן, מעיגול שלם לחרמש דק.
השם מולד הוא מטאפורה להיוולדות הירח מחדש בראשית כל מחזור חודשי.
ראייה ראשונה

החודש הירחי נמשך בממוצע, כאמור, כ-29.5 ימים, אך חודשי השנה נספרים בימים שלמים. לכן נקבע כי בלוח השנה העברי יהיה משך החודש 29 או 30 יום. השיטה שלפיה קובעים כמה ימים יהיו בחודש מסוים השתנתה במהלך ההיסטוריה היהודית.
עד תקופת האמוראים, נקבעו ראשי החודשים על פי ראיית הירח ממש – אם נראה סהר הירח בסוף היום ה-29 בחודש, נקבע היום שאחריו כראש החודש. אם לא, נדחה ראש החודש ביום נוסף. הקביעה נעשתה על ידי הסנהדרין שחקרו עדים שהעידו שראו את המולד (ראייה ראשונה). אם אושרה העדות היו חברי בית הדין מכריזים על קידוש החודש.